–Við stuðlinum frá Krabbameinsfelagnum kunnu vit víðka verkætlanina og koma nærri ásettu málunum. Tískil fer hendan verkætlanin m. a. at kanna, um til ber at eyðmerkja ílegur, sum kunnu vera orsøk til bróstkrabba í Føroyum, og um samband er millum ílegur og hormonbroytingar hjá sjúklingum við bróstkrabba. Málið er eisini, at kanningarnar lata upp fyri, at bróstkrabbaviðgerðin verður lagað til einstaka sjúklingin, og at kunna bjóða sjúklingum og avvarðandi genetiska ráðgeving í Føroyum. Verkætlanin er eitt samstarv millum Ílegusavnið, Landssjúkrahúsið, Rískisjúkrahúsið og Fróðskaparsetur Føroya. Noomi Oddmarsdóttir Gregersen, PhD, er verkætlanarleiðari og Bjarni á Steig, yvirlækni, er kliniskur ábyrgdarahavi. Umframt stuðulin frá Krabbameinsfelagnum hevur verkætlanin fígging frá Sjúkrakassagrunninum og Granskingarráðnum.